Publication: Magyar Közlöny
Issue: MK-2010-119 (Year: 2010, Number: 119)
Era: contemporary
Section: fogva – az Alkotmánybíróságról szóló 1989. évi XXXII. törvény (a továbbiakban: Abtv.) 1. §-ának a) pontja, 21. §
Paragraph Index: 43

(1) bekezdés]. A történelmi modell támogatottsági jogosultságot teremt egy meghatározott referencia-idõszak (bázisidõszak) támogatási adatai alapján. Az egyes termelõk által megszerzett jogosultságoknak a száma egyenlõ a referencia-idõszakban megmûvelt átlagos területtel. A jogosultságoknak az értéke az egy-egy termelõ számára az adott idõszakban ténylegesen kifizetett – közös költségvetésbõl eredõ – támogatási referenciaösszeg elosztva a megszerzett jogosultságok számával. Jelentõsége van annak, hogy a Rendelet szerinti történelmi modell a közösségbõl eredõ támogatások új felosztásáról szól. A területalapú vagy másképpen regionális modellben az IIER-be (Integrált Igazgatási Ellenõrzési Rendszer, lásd Európai Tanács 3508/92. számú rendelete) bejelentett jogosult földterület alapján jut a mezõgazdasági termelõ támogatási jogosultsághoz. Egy-egy régióban az összes jogosultság egységes, azonos összegû. (A jogosultság nagysága: a regionális referenciaösszeg osztva a jogosult területtel.) A két alapmodell kombinációja a harmadik, a hibrid modell. A tagállamok e modellben a történelmi és a területalapú jogosultságok kombinációja révén határozhatják meg a jogosultság összegét: részben történelmi, részben regionális számítás alapján. A hibrid modellnek több változata is kialakítható. A területalapú és a „történelmi” elemekre épülõ támogatás-elosztási arány idõvel változtatható lehet. Lehetséges, hogy a történelmi elemet átmeneti idõszak után eltörlik, s a folyamat végére csak tiszta regionális rendszer marad. A változatlan feltételeket tartalmazó rendszert „statikus”, az eleve változó elemeket magában foglaló modellt pedig „dinamikus” hibridnek is nevezik. A Rendeletben meghatározott ennek az egységes támogatási rendszernek a lényege, hogy a mezõgazdasági üzemek által korábban különbözõ jogcímeken igénybe vett közvetlen támogatásokat egységes támogatásban foglalja össze úgy, hogy a termelõ, a gazdaság által a bázisidõszakban igénybe vett támogatásokat hozzárendeli az ebben az idõszakban megmûvelt földterülethez, és a jövõben az így kapott arányszám és a gazdaság által ténylegesen mûvelt terület alapján engedi kifizetni a támogatást. [A Rendelet preambulumának a (29) pontja szerint „az egységes támogatást a mezõgazdasági üzem szintjén kell megállapítani.”] Bázisidõszakként a Rendelet, amely 2003. szeptember 29-én kelt, és a hivatalos lap 2003. október 21-i számában jelent meg, három évet, a 2000-tõl 2002-ig terjedõ idõszakot határozza meg (37. és 38. cikk). A Rendelet még az új tagállamok – köztük Magyarország – csatlakozása elõtt született. Ezért eredetileg nem tartalmazott szabályokat az új tagállamokra, hanem csak jelezte, hogy majd ki kell igazítani a Rendeletet, hogy hatálya kiterjedjen az új tagállamokra is. A 2004. május 1-jén csatlakozott tagállamok vonatkozásában a módosított Rendelet eltérõ szabályokat állapít meg. A Rendelet III. Cím 6. fejezete (71a. cikktõl) nem határoz meg az új tagállamok számára bázisidõszakot. A régi tagállamok 2005-ben és 2006-ban vezették be az SPS valamely modelljét. Az új tagállamok termelõi és gazdaságai a csatlakozáskor értelemszerûen nem rendelkezhettek a közvetlen támogatásokat illetõen sem referencia-idõszakkal, sem referencia-összegekkel. Nem rendelkezhettek termeléshez kötött támogatással, és területalapú támogatással sem. A Rendelet preambulumának (49) pontja szerint figyelemmel arra a tényre, hogy a 2003. évi csatlakozási szerzõdés értelmében 2004. május 1-jével új tagállamok csatlakoznak a Közösséghez, a csatlakozás idõpontjáig az említett szerzõdésben elõírt eljárásnak megfelelõen ki kell igazítani e rendeletet, hogy hatálya kiterjedjen az új tagállamokra. A Tanács 583/2004/EK Rendelete (2004. március 22.) megállapítja, hogy az új tagállamok mezõgazdasági termelõi nem részesültek közvetlen közösségi kifizetésekben, és nem rendelkeznek korábbi referenciákkal a 2000., a 2001. és a 2002. naptári évre vonatkozóan; ezért az új tagállamokban a regionálisan alkalmazott hektáronkénti támogatásokra kell alapozni az egységes támogatási rendszert, a régiók között objektív kritériumok alapján felosztva, és szétosztva azon mezõgazdasági termelõk között, akiknek a gazdasága az érintett régióban található, és akik megfelelnek a jogosultsági feltételeknek [Preambulum (6) pont, 1. cikk 5. pont]. Az 1782/2003/EK tanácsi rendelet módosított 143. cikke [143b. cikk (9) bekezdése] egy átmeneti idõszak alatt az új tagállamok esetében különleges intézkedések alkalmazását teszi lehetõvé a mezõgazdasági termelõk számára a közös költségvetésbõl Magyarország számára járó közvetlen kifizetések odaítélése terén: ez az egységes területalapú támogatási rendszer (Simplified Area Payment Scheme, SAPS). A Rendelet módosított 71f. cikk (1) bekezdése szerint valamennyi olyan mezõgazdasági termelõ részére jár jogosultság, akinek mezõgazdasági üzeme az érintett régióban található; a (3) cikk pedig kimondja, hogy „[e]ltérõ rendelkezés hiányában a hektáronkénti támogatás iránti jogosultság nem módosítható.” Az új tagállamok esetében a közvetlen támogatások folyósítására 2004 és 2013 között fokozatosan kerül sor a Rendelet alapján, „lépcsõs” formula szerint. Eszerint az elsõ évben a közös költségvetés az újonnan csatlakozó országok (így Magyarország) számára járó teljes közvetlen támogatási összeg 25%-át, majd három éven keresztül (2005, 2006, 2007) évente 5, illetve hat éven át (2008, 2009, 2010, 2011, 2012, 2013) évente 10%-os lépésekben egyre növekvõ részét fedezi. Ennek azért van jelentõsége, mert a közös költségvetésbõl érkezõ támogatást nemzeti forrásokból, legfeljebb a nemzeti felsõ határig ki lehet egészíteni (ez az ún. „top up”): az új államok lehetõséget kaptak arra, hogy a közös költségvetésbõl fedezett támogatási összegeket legfeljebb harminc százalékkal nemzeti forrásból kiegészítsék [143c. cikk (2) bekezdés]. Ennek a nemzeti kiegészítõ támogatásnak az elosztási szabályait a Rendelet részleteiben nem

Source: https://magyarkozlony.hu/hivatalos-lapok/5fb20c6a811d4723d9b9d1e8d63b8821e4190b67/dokumentumok/ea1e9f7d6e2948eb0dfee7b7dbe69b526d2bed44/letoltes